Slovenská republika má ,,nového prezidenta"! Omyl z Londýna baví internet
Telo zosnulej kráľovnej Alžbety II. bolo od minulej stredy (14. 9.) vystavené v rakve v Londýne, kde sa s ňou mohli občania naposledy rozlúčiť. Vzdať úctu zosnulej britskej kráľovnej Alžbete II. pri katafalku v historickej Westminsterskej hale prišla aj prezidentka Slovenskej republiky Zuzana Čaputová s delegáciou, ktorej súčasťou je aj jej partner Juraj Rizman. Obaja sa zúčastnili aj dnešného (19. 9.) pohrebu zosnulej najdlhšie vládnucej panovníčky.
Počas toho ako vzdávala Zuzana Čaputová so svojim partnerom úctu zosnulej britskej panovníčke, ich odfotili fotografi svetových agentúr. Prítomnosť Zuzany Čaputovej a jej partnera Juraja Rizmana spôsobila v redakciách týchto agentúr, ktoré prinášajú najnovšie informácie z Londýna, menší chaos.
Keďže je prezidentkin partner Juraj Rizman neustále po jej boku počas návštevy v Londýne, niektoré svetové agentúry si ich dvoch pomýlili a ako prezidenta Slovenskej republiky označili práve prezidentkinho partnera. Táto chyba sa objavila pri fotografiách z oficiálnej návštevy kostola. V popise fotografií je spomenutý iba "prezident" Slovenskej republiky a delegácia. O skutočnej prezidentke Slovenskej republiky nie je v popisoch fotografií ani zmienka.
Webový portál brainee.hnonline.sk informuje, že chybu mala spôsobiť agentúra AP (Associated Press), z ktorej čerpali ostatné fotoagentúry. Chybné informácie prebrala aj fotoagentúra GettyImages či Profimedia. Spomenuté agentúry dodávajú obrazový materiál médiám po celom svete. Agentúra AP, z ktorej čerpajú fotografie aj slovenské agentúry TASR a SITA, svoju chybu opravila. Aj napriek tomu, že uviedli Zuzanu Čaputovú ako prezidentku správne, v prípade Juraja Rizmana spravili opäť chybu, keď ho nazvali manželom prezidentky Čaputovej.
(ZL)
Odporúčané články
Na podnet ministra spravodlivosti SR Viliama Karasa sa vo štvrtok 3. novembra uskutočnilo prvé pracovné stretnutie zo série diskusií na tému nenávistných prejavov a extrémizmu.
Čína v nedeľu nahlásila prvé úmrtie na ochorenie COVID-19 po takmer pol roku. Úmrtie 87-ročného muža v Pekingu je prvé od 26. mája a znamená, že celkový počet obetí pandémie v krajine stúpol na 5 227.
Poľsko v súvislosti s dopadom rakety na jeho územie bude s vysokou pravdepodobnosťou na stredajšom (16. 11.) stretnutí NATO v Bruseli aktivovať článok 4 Organizácie Severoatlantickej zmluvy.